Jarkko Immonen

Jarkko Petteri Immonen (s. 19. huhtikuuta 1982 Rantasalmi) on suomalainen ammattilaisuransa lopettanut jääkiekkoilija. Immonen on olympiamitalisti ja maailmanmestari, ja hän edusti urallaan SM-liigassa Ässiä, JYPiä ja Jukureita. Hän oli pelipaikaltaan keskushyökkääjä. 

Lempinimellä ”Rantasalmen sulttaani” tunnettu Immonen saavutti urallaan kaksi olympiapronssia (vuosina 2010 ja 2014) sekä maailmanmestaruudet poikien (2000) ja miesten (2011) tasolta. Seurajoukkueessa hän voitti Suomen-mestaruuden (2009) lisäksi KHL:n (2010) ja CHL:n (2018) -mestaruudet. Vuoden 2011 MM-kilpailuissa hän voitti sekä maali- että pistepörssin.

JYPin kannattajat äänestivät Immosen seurahistorian parhaaksi pelaajaksi helmikuussa 2021. Hän on myös Suomen maajoukkueen eniten tehopisteitä tehnyt pelaaja Euro Hockey Tour -turnauksissa.

Elämä ja ura
Jarkko Immonen aloitti jääkiekon pelaamisen Rantasalmen Urheilijoissa, jossa pelasi C-juniori-ikään asti. Rantasalmelta hän siirtyi Savonlinnan SaPKoon.
Seuraura
SaPKo (I-divisioona)
Kaudet 1998–1999 ja 1999–2000
Immosen kyvyt huomattiin jo nuorena ja niinpä hän pääsi pelaamaan miesten edustusjoukkueessa jääkiekon I-divisioonaa tuolloin pelanneen SaPKon riveissä jo kaudella 1998–1999 36 ottelun ajan. Tuohon aikaan Immonen kuului myös SaPKon A-nuorten joukkueeseen, mutta olisi saanut ikänsä puolesta vielä edustaa B-nuoria. Savonlinnassa Jarkko pelasi kevääseen 2000 asti pelaten sekä edustusjoukkueen että A-nuorten pelejä. Immonen oli nuoresta iästään huolimatta joukkueensa paras pistemies kaudella 1999–2000.
TPS ja TuTo (SM-liiga/Mestis)
Kausi 2000–2001
Savonlinnasta Immonen siirtyi Turkuun Turun Palloseuran riveihin. Siellä mies ei saanut joukkueen johtoa vakuutettua, vaan joutui lainalle Mestiksen TuToon.
Porin Ässät (SM-liiga)
Kausi 2001–2002
Kaudeksi 2001–2002 Immonen siirtyi SM-liigassa pelanneeseen Porin Ässiin, mutta koko kauden nelosketjussa vähäisellä peliajalla pelanneen keskushyökkääjän saldoksi jäi vain kaksi maalisyöttöä 40 ottelussa.
JYP (SM-liiga)
Kaudet 2002–2005
Kahdesta länsirannikolla heikosti sujuneesta kaudesta huolimatta JYP:n silloinen pelaajakoordinaattori Jukka Holtari huomasi Immosen lahjakkuuden ja hankki hänet Keski-Suomeen ja JYPiin. Siellä Matti Alatalon suojissa Immosesta kasvoi joukkueensa ykköspelaaja ja JYPin kantava voima. 

Immonen teki ensimmäisellä JYP-kaudellaan tehot 10+23=33. Seuraavalla kaudella lukemat olivat 23+26=49, mikä nosti Immosen JYPin ratkaisupelaajaksi. Kaudella 2004–2005 Immonen teki tehot 19+28=47. Loistavien hyökkäystaitojen lisäksi Immonen osoitti myös poikkeuksellisen hyvää aloitustaitoa.
New York Rangers ja Hartford Wolf Pack (NHL/AHL)
Kaudet 2005–2006 ja 2006–2007
Kaudeksi  Immonen siirtyi NHL:ään. Miehen varannut Toronto Maple Leafs oli myynyt Immosen pelioikeudet New York Rangersille, joka oli huomannut Immosen kyvyt ja tarjosi tälle sopimusta. Immonen pelasi Pohjois-Amerikassa pääosin farmijoukkueessa, AHL:n Hartford Wolf Packin joukkueessa. Farmijoukkueessa hän pelasi hyvin tehden muun muassa kaudella 2005–2006 tehot 30+40=70. Rangersin mukana Immonen pääsi pelaamaan 20 ottelua tehden niissä tehot 5+3=8. Immonen ei kuitenkaan saanut vakuutettua valmennusjohtoa taidoillaan, vaan joutui tyytymään farmikomennuksiin.

JYP (SM-liiga)
Kaudet 2007–2008 ja 2008–2009
Heikosti menneen kauden 2006–2007 päätteeksi JYP satsasi joukkueeseensa todella paljon. Edustusjoukkueeseen hankittiin takaisin esimerkiksi paluumuuttajat Tuomas Pihlman ja Antti Virtanen. Pihlman ja Virtanen pelasivat JYPissä yhdessä Immosen kanssa kaudella 2002–2003 muodostaen tehokkaan ”VIP-ketjun”. Kun loppukesästä 2007 Immonen ei ollut saanut paikkaa NHL:sta ja kuuli, että JYP oli hankkinut joukkueseensa vanhat ketjukaverit, Immonen teki paluun hurrikaanipaitaan. Kaksi seuraavaa kautta Immonen oli SM-liigan pistepörssin kärkinimiä tehden 112 ottelussa 127 tehopistettä. Immonen oli myös ehdoton ratkaisupelaaja JYPin voittaessa seuran ensimmäisen Suomen mestaruuden keväällä 2009.

On huomionarvoista mainita, että kaudella 2008–2009 Immosen aloitusprosentti oli yhteensä 66,4 ja hyökkäyspään aloitukset olivat 70,9. Luvut ovat hyvinkin korkeita ottaen huomioon sen, että suuri osa aloituksista ei välttämättä pääty kummankaan aloittajan aloitusvoittoon.

Ak Bars Kazan (KHL)
Kausi 2009–2010
Kesällä 2009, pidettiin yleisesti varmalta, että Immonen palaisi Pohjois-Amerikkaan ja NHL:ään, sillä hänen sopimuksessaan oli NHL-pykälä (joka mahdollisti lähdön NHL:ään ilman sopimuksen purkua), mutta Immonen päättikin suunnata Venäjälle Ak Bars Kazanin joukkueeseen. KHL-seura Kazan joutui purkamaan Immosen sopimuksen, mikä tiesi erittäin tuntuvaa korvausta JYPille. Keväällä 2010 Immonen voitti Kazanin riveissä KHL-liigan mestaruuden eli Gagarin Cupin.

JYP (SM-liiga)
Kaudeksi 2017–2018 Immonen palasi JYPiin kolmivuotisella sopimuksella. Ensimmäisellä kaudella JYP voitti CHL:n mestaruuden. Joukkue eteni loppuotteluun, kun Immonen teki ratkaisevan maalin välierien voittolaukauskilpailussa tšekkiläistä HC Ocelaři Třineciä vastaan. SM-liigassa hän voitti saman kauden päätteeksi herrasmiespelaajalle myönnettävän Raimo Kilpiö -palkinnon. Helmikuussa 2020 Immonen teki JYPin kanssa vuoden mittaisen jatkosopimuksen.

Jukurit (SM-liiga)
Kaudeksi 2020–2021 Immonen siirtyi yhdessä Jani Tuppuraisen kanssa vuoden mittaisilla sopimuksilla Jukureihin. Joukkuetta valmensi Immosen kanssa Suomen maajoukkueessa kolmissa arvokisoissa pelannut Olli Jokinen. Hänet nimettiin joukkueen varakapteeniksi.

Marraskuussa 2021 Immonen teki Jukureiden kanssa yksivuotisen jatkosopimuksen. https://www.iltalehti.fi/smliiga/a/d721137f-349e-4300-bb02-893c5d65f29c Tammikuussa 2023 Immonen teki Jukureiden kanssa yksivuotisen jatkosopimuksen. https://www.iltalehti.fi/smliiga/a/5adb65b8-1295-4f26-94aa-60860d02b36f

Immonen lopetti uransa kauteen 2023–2024.

 Maajoukkueura 
Immosen debyytti Suomen A-maajoukkueessa tapahtui kauden 2003–2004 Euro Hockey Tourilla. Aikuisten arvokisoissa hän pelasi ensimmäisen kerran vuonna 2009 Sveitsin MM-kisoissa. Vuonna 2010 hän edusti Suomea Vancouverin olympialaisissa, joissa oli voittamassa pronssia, ja Saksan MM-kisoissa. Vuonna 2011 Slovakian MM-kisoissa Immonen oli mukana, kun Suomi otti historiansa toisen maailmanmestaruuden. Hän voitti saman turnauksen maalipörssin yhdeksällä maalillaan ja pistepörssin 12 pisteellään. Immonen valittiin turnauksen tähdistökentälliseen. Immonen pääsi myös varamiehen paikalta Sotšin olympiajoukkueeseen vuonna 2014 ja Leijonat saavutti tuossa turnauksessa pronssia. Toukokuussa 2014 Immonen oli mukana myös maailmanmestaruuskisoissa, joista Suomi sai hopeamitalin. 

Immonen on edustanut Suomea vuosien 2009, 2010, 2011, 2012, 2014 ja 2015 maailmanmestaruuskisoissa.

 Yksityiselämä 
Jarkko Immonen on naimisissa Johanna Immosen kanssa. 

 Tilastot 
 1998–1999  SaPKo  I-divisioona  36  2  2  4  6  –  –  –  –  – 1999–2000  SaPKo  I-divisioona  42  18  16  34  34  –  –  –  –  –        U18  7  3  4  7  4 2000–2001  TuTo Hockey  Mestis  41  20  20  40  22  11  5  7  12  10 2001–2002  Ässät  SM-liiga  44  0  2  2  6  –  –  –  –  –        JMM  7  4  3  7  6 2002–2003  JYP  SM-liiga  56  10  23  33  34  7  1  1  2  8 2003–2004  JYP  SM-liiga  52  23  26  49  28  2  0  0  0  0 2004–2005  JYP (A)  SM-liiga  54  19  28  47  24  3  0  2  2  2 2005–2006  New York Rangers  NHL  6  2  0  2  0  –  –  –  –  –   Hartford Wolf Pack  AHL  74  30  40  70  34  6  2  3  5  2 2006–2007  New York Rangers  NHL  14  1  5  6  4  –  –  –  –  –   Hartford Wolf Pack  AHL  54  20  26  46  30  7  2  6  8  2 2007–2008  JYP (A)  SM-liiga  54  26  37  63  54  6  1  8  9  8  2008–2009  JYP (A)  SM-liiga  58  23  41  64  40  15  1  10  11  24        MM  7  1  4  5  2 2009–2010  Ak Bars Kazan  KHL  56  13  26  39  26  22  4  10  14  8        OK  6  0  0  0  0                    MM  7  3  1  4  4 2010–2011  Ak Bars Kazan  KHL  53  21  17  38  30  9  2  4  6  2        MM  9  9  3  12  2  2011–2012  Ak Bars Kazan  KHL  53  14  12  26  8  12  0  2  2  0        MM  10  3  2  5  0 2012–2013  Ak Bars Kazan  KHL  50  11  20  31  10  18  4  4  8  12 2013–2014  Torpedo Nižni Novgorod  KHL  54  14  24  38  18  7  3  1  4  2        OK  5  2  0  2  2                    MM  10  3  3  6  2 2014–2015  Torpedo Nižni Novgorod  KHL  57  17  22  39  26  5  2  2  4  2        MM  7  0  0  0  2  2015–2016  EV Zug  NLA  49  24  17  41  22  4  0  2  2  4 2016–2017  EV Zug  NLA  49  12  14  26  28  15  4  7  11  41 2017–2018  JYP (A)  SM-liiga  59  13  37  50  14  6  3  1  4  14 2018–2019  JYP (A)  SM-liiga  60  15  32  47  42  3  0  1  1  2 2019–2020  JYP  SM-liiga  59  21  23  44  14  –  –  –  –  – 2020–2021  JYP  SM-liiga  59  13  15  28  14  –  –  –  –  – 2021–2022  Jukurit (A)  SM-liiga  60  18  10  28  24  7  1  1  2  2 2022–2023  Jukurit (A)   SM-liiga  60   6   9   15   12  –  –  –  –  – 2023–2024  Jukurit (A)   SM-liiga  60  6  17  23  12  6  1  1  2  0 2 kautta  yhteensä  NHL  20  3  5  8  4  –  –  –  –  – 13 kautta  yhteensä  SM-liiga  735  194  300  494  318  55  8  25  33  60 6 kautta  yhteensä  KHL  323  90  121  211  118  73  15  23  38  26 2 kautta  yhteensä  AHL  128  50  66  116  64  13  4  9  13  4 2 kautta  yhteensä  NLA  98  36  31  67  50  19  4  9  13  45 3 kautta  yhteensä  I-div./Mestis  119  40  38  78  62  11  5  7  12  10

 Saavutukset 
Maailmanmestaruus 2011
MM-Hopea 2014
Olympiapronssia 2010 ja 2014
MM-kisojen pistepörssin voitto 2011 (9+3=12)
MM-kisojen maalikuninkuus 2011 (9 maalia)
MM-kisojen tähdistökentällisessä 2011
KHL:n mestaruus 2010
CHL:n mestaruus 2017
SM-liigan mestaruus 2008–2009
SM-liigan tähdistökentällisessä 2007–2008 ja 2008–2009
SM-liigan kuukauden pelaaja: 11/2007
SM-liigan Herrasmiespelaaja- palkinto (Raimo Kilpiö- palkinto) 2017-2018

 Lähteet 

 Viitteet 

Luokka:Suomalaiset jääkiekkoilijat
Luokka:Suomalaiset olympiamitalistit
Luokka:Jääkiekon maailmanmestarit
Luokka:Raimo Kilpiö -palkinnon voittajat
Luokka:Toronto Maple Leafsin varaamat pelaajat
Luokka:Vuonna 1982 syntyneet
Luokka:Elävät henkilöt
Luokka:Seulonnan keskeiset artikkelit